آذربایجان، ایشغالدان قورتاردیلان تورپاقلاردا ارمنیستان اوردوسونون یئرلشدیردیگی ۵۵ میندن چوخ مین و مهماتی امحا ائتدی.
آذربایجانین ارمیستان ایشغالیندان قورتاردیغی قاراباغ بؤلگه‌سی و اطرافداکی ویلایتلرده ارمنی سلاحلی گوجلری طرفیندن کئچمیشده قویولان مینلری تمیزله‌مه‌ فعالیتلری داوام ائدیر. ارمنیستان اوردوسونون ایشغالدان قورتاریلمیش تورپاقلارا یئرلشدیردیگی یوز مینلرجه مینین اولدوغو تخمین ائدیلیر.
ایکینجی قاراباغ ساواشینین بیتدیگی ۱۰ نوامبر ۲۰۲۰دن بو گونه قدر ۲۳ مین هکتار ساحه، مین تمیزله‌مه متخصصلری طرفیندن اینجه‌لندی. بو بؤلگه‌لرده ۲۶ میندن چوخ مهمات، ۱۹ میندن چوخ پرسنل مینی، ۱۰ مین تانک مینی معین ائدیله‌رک امحا ائدیلدی.
۱۰ نوامبر ۲۰۲۰دن باشلایاراق ارمنیستان سلاحلی گوجلرینین ایشغالی سیراسیندا باسدیردیغی مینلرین پاتلاماسی نتیجه‌سینده اوتوزو مولکی، یئددیسی عسگر اولماقلا ۳۷ آذربایجان‌لی حیاتینی ایتیردی. سؤزوگئدن دؤورده مین پاتلاماسی نتیجه‌سینده ۱۱۱ عسگر و ۴۹ مولکی وطنداش یارالاندی.
ارمنیستان، آذربایجان‌دا گؤزآلتیندا اولان ارمنیستانلی شخصلره قارشیلیق بیر واختلار ایشغال ائتدیگی فضولی و زنگیلان بؤلگه‌لرینده باسدیردیغی ۹۲ مین، آغدام‌دا ایسه ۹۷ مین مینین خریطه‌سینی آذربایجانا وئرمیشدی.
سونرالار ایروان یؤنتیمی یئنه آذربایجانین الین‌ده اولان بعضی ارمنی عسگرلره قارشیلیق بوتون مین خریطه‌لرینی باکی یؤنتیمینه وئرمیشدی.
آذربایجان مقاملاری ارمنیستانین وئردیگی خریطه‌لرین یوزده ۲۵ دوغورولوق پایینا صاحب اولدوغونو آچیقلامیشدی.
